Organîzasyon û sazîyê cinîyan ê ke verê Grevê Cinîyan - ke do 14ê Hezîrane 2019 de pêroyîya Swîsre de bêro viraştene - ameyî têhet mesajê paştîdayîşî şirawit parlamentera HDPyî ya Colemêrgî Leyla Guvena ke seba protestokerdişê tecrîdê serê Rayberê Şarê Kurdî Abdullah Ocalanî 59 rojî yê grevê vêşanîye de ya.
Komîteya Hadrekerdişî yê Grevê Cinîyan ê 2019î ke tede Meclîsê Cinîyan ê Berîtane û Pirê Biratî yê Zurîh-Amedî zî tede ca girewto konsolosxaneyê Tirkî rê mektûbêk ke tede qalê tepiştiş, îşkence û binpaykerdişê heqan ê Tirkîya beno şirawit.
